
Măcel în intelligence-ul românesc: SRI, SIE și DGIA, la cuțite! 


Votul românilor a fost palma care a lovit obrazul gros al unei clase politice 
devenită tot mai impertinentă de la o vreme încoace. Dar, în același timp, după 
cum vedem de câteva zile, a trezit și structurile de informaţii ale ţării. Nu, nu e 
vorba că și-au dat mâna ca să apere România de tancurile închipuite ale Elenei 
Lasconi, nici vorbă, este tocmai invers - s-au scos armele din teacă și se trage 
haotic, fiecare protejându-și aria de interese. Și sunt multe, ale naibii de multe! 


Este război pe față în „Servicii”. Potra, Sechila și toată povestea cu legionarii — nici nu mai 
știi care, ai lui Zelea Codreanu ori ai lui Macron?! - a fost aruncată pe piață ca o lovitură 
dată de o grupare din structurile de informaţii adversarilor direcți. Și a venit și răspunsul 
celorlalți. Unii dau cu bombe fâsâite despre plimbări pe la curse de Formula 1, care se 
dovedesc, de fapte, vizite de lucru, alții răspund cu dezvăluiri legate de tabere 
paramilitare și închipuite lovituri de stat. 


Să fim bine înţeleși: 


1. Singura lovitură de stat a dat-o CeCeRe-ul lui Enache Securache, care a micţionat pe 
votul a milioane de români!; 


2. Neam liniștit, românii se trezesc dimineaţă de dimineaţă, după atentatul de la punctul 
1, și merg la serviciu ca să aibă statul paralel pe ce să pună impozit de 40+%. 
m y — 


SRI, SIE și MApN, prin DGIA, își iau gâtul, șefii și grupările cu influenţă din serviciile de 
informaţii sunt la cuțite. Când a declanșat Operaţiunea „Legionarii”, SRI a lovit în toți, iar 
seismul s-a resimţit puternic. 


Armata a tăcut și încă nu spune nimic, deși un personaj ca Horaţiu Potra are, negreșit, 
dosar întocmit de structurile Direcţiei de Informaţii a MApN. Doar nu crede cineva că un 
contractor militar privat reușește să își ia angajamente în teatre de operaţiuni străine fără 
verificarea și aprobarea șefilor Armatei Române? În gruparea „Legionarilor” sunt luptători 
din trupele de elită ale MAI și MApN care și-au suspendat contractele de muncă din țară 
pentru a merge în Africa, împreună cu Potra. Toţi aceștia fac obiectul cercetării de către 
structura informativă a Armatei. 


La fel, mulţi dintre ei sunt foști luptători în Legiunea Străină, caz în care inclusiv Serviciul 
de Informaţii Externe al României are acces la dosarul lor. 


Dezvăluind o așa-zisă lovitură de stat planificată de „legionarii” lui Potra - cu bâte, cuțite 
și două pistoale, iată întreg arsenalul găsit asupra „teroriștilor” -, de fapt s-a vrut a fi un 
upercut în barba MApN. 


Legătura Potra - Georgescu este, deja, fumată. Dar relația Potra - Florin Vlădică există, 
oare?! Iată un nume nou și cu greutate apărut în peisaj. Fost secretar de stat în MApN și 
șef al direcţiei de „Înzestrare” (Departamentul pentru Armamente), Vlădică este cel care 
a pus semnătura pe contractul de 3,9 miliarde de dolari pentru „Patriot” cu gigantul 


american Raytheon, fără să insiste ca România să beneficieze de „offset” (investiţii în ţară 
în valoare de 80% din valoarea contractului). Unde s-a „transferat” Vlădică direct de la 
MApN? Taman în echipa Raytheon, unde a mai dat un „tun”: contractul de 286 de 
milioane de dolari pentru achiziția bateriilor de coastă NSM, o afacere făcută tot fără 
„Offset” pentru România, potrivit dezvăluirilor de presă făcute la momentul respectiv. Dar, 
cine este acest Florin Vlădică? Nimeni altul, zice gura lumii, decât omul de încredere al lui 
Călin Georgescu, nelipsit din anturajul candidatului care a câștigat turul 1 la 
„prezidenţiale”. 


Asta a fost lovitura încasată de MApN. SIE a primit-o luni - Gabriel Vlase, șeful spionilor 
români, se plimbă pe banii statului pe la curse de FI. S-a vrut a fi un KO decisiv, dar a 
fost doar „perversa din «Pădure»”, nimic mai mult. Așa se întâmplă atunci când faci un 
sifon cu marfă proastă, de calitate îndoielnică; UM 4Media nu știe să verifice informațiile 
primite, băieții iau cu copy-paste și îi pun un titlu cu „Breaking News” sau „Bombă” în 
față, apoi apasă „Publică”. Dacă ar fi căutat puţin pe Google, găseau nu numai datele 
exacte ale summit-ului de la Baku, ci și ţările care și-au trimis reprezentanți la acest 
forum al spionajului, printre care era și România. 


Mă rog, ce să le ceri tapalagilor, sunt deformaţi profesional, ncsf! 


Bunăoară, joi, pe Antena 3, s-a ciripit că, potrivit colegilor bine informaţi de la G4Media, 
se întrunește CCR pentru a invalida alegerile. Chiar dacă ai lui Enache au dezminţit 
prompt, ulterior a venit dovada că așa era, semn că pe filiera CCR - SRI - presa aservită 
se lucrează bine, rapid și ...anticipat. Nu, noi nu zicem că s-a știut dinainte că se va lua 
decizia anulării turului 1 al alegerilor prezidenţiale, nici că s-au făcut presiuni din „pădure 
asupra CCR, noi doar arătăm cum s-au derulat evenimentele! 


„ 


Și, apropo de trompeta SRI. Ce fac vuvuzelele lui Coldea când nu mai primesc „servite”? 
Inventează ei subiecte, deschid noi fronturi - de data asta, clientul este Ioan Aurel Pop, 
președintele Academiei Române. Toţi neaveniţii care râgâie pe la tv despre democraţie și 
apărarea statului de drept, dar nu sunt în stare să explice în clar, cu subiect și predicat, 
de ce s-a călcat în picioare votul poporului român, se atacă acum, vezi, Doamne, din 
cauza bugetului Academiei Române! De parcă intelectualii țării ar trebui să trăiască din 
propaganda progresismului-neomarxist revărsată pe site-urile care stau cu mâna întinsă. 


La dezmăţul de la ICR nu se uită nimeni? A, pe acolo își fac veacul prietenii și 
bagaboantele șefilor din SRI?! Pardon, am uitat, mă iertați! 


MI-A ac egpiohi 


Pentru cine n-a înţeles partea cu mâna întinsă: pe „home page-ul” G4Media, biroul 
neoficial de presă al SRI cere 20% donaţie de la români - „Completează Declaraţia 177 și 
redirecționează 20% din valoarea impozitului pe profit către G4Media.ro”. Sunt buni și 
banii firmelor străine care căpușează economic și financiar ţara? Cam greu cu ăștia, am 
auzit că duc profitul în străinătate, băieţi. Dar, încercaţi, totuși, poate găsiţi fraierul, 


pardon, filantropul. Să pregătiţi, totuși, un discurs, doar știți că „mâna întinsă care nu 
spune o poveste nu primește pomană”. 


